☑ סיום שמותיר את הצופה בהבעת "What Does It All Mean"
כן, ניחשתם נכון – זה סרט של גרג אראקי. מהבמאים הבולטים של "הגל הקווירי החדש" ששטף את פסטיבל סאנדנס בתחילת שנות התשעים והשיק את הקריירה של מי שאחראי בין השאר על סרטים כמו: "עור מסתורי", "קאבּום" ולאחרונה "ציפור לבנה בסופת שלג" עם שיילין וודלי. במקרה שלהלן, אראקי ביים מעין הומאז' לדרמת-הנעורים-הקומית-מד"בית שלו משנת 97', "שום מקום" (שמו של הסרט הקצר, Here Now, הוא אנגרמה ל-Nowhere). מעבר לכך שאראקי מנצל את ההזדמנות לחזור לשורשים, הוא גם מציג לראווה את הקולקציה החדשה של מותג האופנה הצרפתי Kenzo. גימי מוֹר!
"החבר הטוב", סרטו הקצר של הבמאי הברזילאי אלן דברטון, נשען על סינריו מוכר: הבחור הגיי שרעב לקשר ומתאהב בחבר הטוב (והחתיך) שלו. דברטון לוקח את המבנה העלילתי הזה ומצליח לשרטט בו סצנות רגישות ומעוררות הזדהות, על רקע אווירת קיץ לוהטת שטעונה באנרגיות מיניות.
סרטה הקצרצר והאסתטי של הבמאית הפריזאית קמיל פרנין, נשען על ציטוט מתוך "הווידויים" של ז'אן-ז'אק רוסו, וכמוהו מתאר את הכמיהה האנושית לאינטימיות. The closest corporal union was not sufficient: two souls would have been necessary to me in the same body, without which I always felt a void. המעניין הוא שהקונטקסט המקורי של הציטוט שם דגש על הצורך של המחבר בנשים בחייו ואילו "אינְטֶרְוָל" טווה עבורו הקשר חדש.
סרטם המשותף של מאורו קרבאלו וטיאגו קזאדו נפתח בפלירט של צעיר חרמן עם בחור מסתורי ודומיננטי בטלפון, ומתפתח למפגש שמוביל לכיוונים לא צפויים. יציאה ממזרית ומפתיעה.
וואו, הדבר הזה כל-כך מגניב ויצירתי שבא לי לעמוד על הראש ולמחוא כפיים. MyMy – שקטף אשתקד את פרס הסרט הקצר בפסטיבל קוויר-סטרייפן ברגנסבורג, גרמניה – עוסק גם הוא בהשתוקקות של גבר צעיר לקשר, אם כי הפעם זה קורה בעולם "סייברפמיניסטי מיתי" שנראה כמו משהו שמישל גונדרי היה מביים לו היה יוצרת קווירית עם רגישות מגדרית.
ה-SyFy האוף-ביטי, הליהוק המעניין והפסקול המדליק של נינה ביוקנאן (מוסיקאית אלקטרונית שפועלת בין השאר בהרכבים Video Ezy ו-UTI) לגמרי שבו אותי והפכו את היצירה של אנה הלְם לעוף מוזר ומיוחד שקשה להתעלם ממנו. לפוסט מצורף רק הטריילר אך הסרט המלא ניתן לצפייה באתר המדיה Critical Commons.
פוסט זה פורסם בקטגוריה אופנה, גאווה ודעה - קולנוע קווירי, סרטים קצרים, קולנוע אוסטרלי, קולנוע אינדי, קולנוע אמריקאי, קולנוע ברזילאי, קולנוע צרפתי. אפשר להגיע ישירות לפוסט זה עם קישור ישיר.